A kurzus kódja: XF-500.09	
A kurzus megnevezése: Tudásunk határai	
A kurzus előadója: Faragó-Szabó István farag-szabo@freemail.hu	
A kurzus helye és ideje: MUK A/330 terem csütörtök, 14:00 – 15:30 	

A kurzus előfeltétele(i): -	
A jegyszerzés módja(i): - szóbeli beszámoló	
Követelmények: -	

A kurzus leírása, tematikája:

A korai modernitás legjelentősebb gondolkodói – eltérően a középkorban szokásos filozófiai tematikáktól – rendkívüli energiákat fektettek annak a kérdésnek a megválaszolásába, hogy hol húzódnak az emberi tudás határai. A bevezető előadásokban annak járunk utána, hogy miképp került ez a kérdés a filozófiai vizsgálódások középpontjába; másképp fogalmazva: az újkor kezdetén kialakult vallási-ideológiai, tudományos és filozófiai válság nyomán miképp alakult ki  az a súlyos intellektuális krízis, amely a  vizsgált időszakban a szkepticizmus különféle formáinak rendkívüli térhódítását eredményezte.
Sorban szemügyre vesszük a szkeptikus érveket, és – legalább utalásszerűen – felvázoljuk ezek modern variánsait. Az előadássorozat második felében s szkepticizmust az adott feltételekhez igazító Montaigne, majd a szkepticizmus felszámolására született nagy újkori rendszerek közül két, indítékában hasonló filozófusnak, Descartes-nak, és Berkeley-nak a szkeptikus kihívásra adott válaszait vázoljuk fel. 
Végül röviden áttekintjük David Hume nézeteit, akitől a szkeptikus problémák számos, ma is érvényes megfogalmazása származik	

A kurzushoz tartozó kötelező irodalom:
A bevezető órán megbeszélendő szemelvények Montaigne, Descartes, Berkeley és Hume műveiből	

fcs1  Kötelező irodalom a téma jellegénél fogva nincs, néhány jelentősebb példaként szolgáló recenzió tanulmányozása erősen ajánlott. Ezeket az első megbeszélésnél ismertetni fogom. Továbbá: az ismertetésre kerülő munkákat nem csak a recenziót író hallgatónak kell ismernie, elemi szintű jártasság az ismertetésre kerülő könyv anyagában a szeminárium minden résztvevőjétől elvárt.